Philippinae
Philippinae Res apud Vicidata repertae: Terra continens: Asia Territoria finitima: Res publica popularis Sinarum, Indonesia, Iaponia, Malaesia, Palau, Res publica Sinarum Locus: 12°0′0″N 123°0′0″E Caput: Manila Gestio res publica Princeps: Ferdinandus Marcos iunior Praefectus: Ferdinandus Marcos iunior Consilium: Congress of the Philippines Iudicium: Supreme Court of the Philippines Situs interretialis Populus Numerus: 109 035 343 Sermo publicus: lingua Philippinica, Anglice Zona horaria: Philippine Standard Time, Asia/Manila Moneta: Philippine peso Commemoratio Paean: Hymnus Nationalis Insularum Philippinarum Praeceptum: Maka-Diyos, Maka-Tao, Makakalikasan at Makabansa Sigla ISO PH, PHL, 608; IOC PHI Dominium interretiale: .ph Praefixum telephonicum: +63 Siglum autoraedarum: RP Tabula aut despectus Philippinae (-arum, fpl.; vulgo: Pilipinas), seu plenius Insulae Philippinae, est nomen quod quasdam insulas designat Asiae australis-orientalis in occidentali Oceani Pacifici litore sitas, et Rempublicam Philippinarum quoque, cui caput est Manila, has insulas regentem. Insulae Philippinae nomen trahunt a Philippo II rege Hispanorum. Praeses hodiernus est Rodericus Duterte, qui per suffragium universale electus est ad sexennii mandatum anno 2016. Regio, quae ex 7107 insulis constat, ex altera parte ad Mare Philippinum ex altera ad Sinense spectans, divisa est in partes tres, quarum prima pars septentrionalis appellatur Luconia (vulgo: Luzon) sive Luzonia, secunda media Visayana et tertia meridionalis Mindanaum. Timoria Orientalis et Philippinae solae civitates Christianae in Asia Orientali habentur. Philippinarum insularum gentes variarum linguarum et morum et institutorum sunt. Hodie quidem regimen Philippinarum et grex musulmanorum separatisticus regionum meridianarum iam multa decennia inter sese armis confligunt.